จาตุรงค์ มกจ๊ก

จาตุรงค์ พลบูรณ์ (เกิด 22 ธันวาคม พ.ศ. 2506) ชื่อเล่น รงค์ หรือที่รู้จักในชื่อ จาตุรงค์ มกจ๊ก เป็นนักแสดงตลก พิธีกร นักร้องเพลงลูกทุ่ง นักเขียน และผู้กำกับภาพยนตร์ชาวไทย

ประวัติ 
จาตุรงค์ เกิดเมื่อวันที่ 22 ธันวาคม พ.ศ. 2506 เกิดที่อำเภอโพธาราม จังหวัดราชบุรี ฐานะทางบ้านยากจน ปลูกบ้านอยู่แถววัด บิดามารดาทำอาชีพขายก๋วยเตี๋ยว จาตุรงค์ จบการศึกษาชั้นมัธยมศึกษา จากโรงเรียนโพธาวัฒนาเสนี

ด้วยความที่ในวัยเด็กเขาชอบเป็นนักร้องและชอบเล่นตลกจึงหนีออกจากบ้านจะไปอยู่วงดนตรีลูกทุ่งอย่างศรชัย เมฆวิเชียร โดยได้ทำงานเป็นหางเครื่องก่อนจะกลายเป็นตลกของวงและก่อนจะมาเป็นตลกแต่งกะเทยคนแรก ๆ ของประเทศไทยจนทำให้เจ้าตัวเล่นบทได้เนียนมาก ก่อนจะเข้ามาสู่คณะอิสระเดือนเพ็ญ และที่นั้นทำให้ความดังของจาตุรงค์เริ่มต้นขึ้นก่อนจะอยู่กับ หม่ำ จ๊กมก และทำให้ดังเป็นพลุแตกจนออกไปตั้งคณะเป็นของตัวเอง

จาตุรงค์ มีผลงานการแสดงภาพยนตร์อย่าง ส่วนมากเป็นภาพยนตร์ตลก อาทิ หัวหลุดแฟมิลี่ (2008) , บ้านผีเปิบ (2008) , ผีตาหวานกับอาจารย์ตาโบ๋ (2008), เหยิน เป๋ เหล่ เซมากูเตะ (2007), ตั๊ดสู้ฟุด (2007), หอแต๋วแตก (2007), ใน Before Valentine ก่อนรัก...หมุนรอบตัวเรา ทั้งยังเป็นผู้กำกับให้ภาพยนตร์อย่าง ตั๊ดสู้ฟุด (2007) และ โกยเถอะโยม (2006) มีผลงานเขียน พ็อกเก็ตบุ๊ค ชื่อ องค์รงค์ และยังเคยออกอัลบั้มเพลงลูกทุ่ง 1 ชุด มีเพลงดังคือ ไม่กินเผ็ด

จาตุรงค์ มีความสามารถด้าน กลอน กาพย์ อาขยาน โดยสามารถท่องและต่อกลอนได้อย่างแม่นยำ

นอกจากนี้ จาตุรงค์ ยังได้ผลักดัน พี มกจ๊ก ให้แจ้งเกิดเป็นนักแสดงตลกเด็ก ชีวิตส่วนตัวแต่งงานสมรสกับ กรวิกา พลบูรณ์ มีลูกสาว 2 คน คือ พัสกร พลบูรณ์ และ ณัทชาภา พลบูรณ์ ต่างเป็นนักแสดงเช่นกัน

สมาชิกในคณะ จาตุรงค์ มกจ๊ก 
 ธงธง มกจ๊ก
 แอนนา มกจ๊ก (แอนนา ชวนชื่น)
 พี มกจ๊ก
 วุฒิ มกจ๊ก
 ซ๊ง มกจ๊ก
 พงษ์ มกจ๊ก
 ชาติ มกจ๊ก (เสียชีวิต)
 เหลือเฟือ มกจ๊ก
แฮ็ค มกจ๊ก (แฮ็ค ชวนชื่น)
 จุ๊บแจง มกจ๊ก
 โจ๊ก มกจ๊ก (โจ๊ก จั๊กจั่น)
 ต่าย มกจ๊ก (ต่าย เชิญยิ้ม)

ผลงานการแสดง

ภาพยนตร์​

กำกับการแสดงและเขียนบท

ละครโทรทัศน์

ผลงานละครชุด

ซิทคอม

ผลงานอื่นๆ

พิธีกรและกรรมการตัดสิน

โทรทัศน์ 
 พ.ศ. 2545 : รายการ 3 ซ่า Cafe (ผลิตโดย SEARCH Entertainment/SUCESS ENTERTAINMENT) ทุกวันศุกร์ เวลา 15.00 - 15.30 น. ทางช่อง 3 (กด) ร่วมกับ เทพ โพธิ์งาม, จิ้ม ชวนชื่น (2545-2548)
 พ.ศ. 2558 : รายการ บริษัทฮาไม่จำกัด (ผลิตโดย Zense Entertainment) ทางช่อง 9 MCOT HD, ช่องวัน, ไทยรัฐทีวี
 พ.ศ. 2564 : รายการข่าวบันเทิง “แซะ” คุยแคะแกะเกา เมาท์อีกมุม (ผลิตโดย CHANGE2561) ทุกวันจันทร์ - พฤหัสบดี เวลา 17.50 - 18.50 น. ทางช่อง Amarin TV 34 (กด 34) ร่วมกับ ภูวนาท คุนผลิน, ปนัดดา วงศ์ผู้ดี, ธงธง มกจ๊ก, นิภาภรณ์ ฐิติธนการ, ปรียาดา สิทธาไชย (เริ่มวันจันทร์ที่ 15 พฤศจิกายน 2564)
 พ.ศ. 2565 : รายการ มโนสาเร่ ซุปตาร์พาไกล่เกลี่ย (ผลิตโดย กันตนา) ทุกวันอาทิตย์ เวลา 12.30 - น. ทางช่อง 7 (กด 35) ร่วมกับ บรมวุฒิ หิรัญยัษฐิติ, ปิยา พงศ์กุลภา, ธนวัฒน์ ประสิทธิสมพร, ภัณฑิลา ฟูกลิ่น (เริ่มวันอาทิตย์ที่ 6 กุมภาพันธ์ พ.ศ. 2565)
 พ.ศ. 2566 : รายการ สมรภูมิเพลงดัง สู้เพื่อฝัน (ผลิตโดย มีเดีย สตูดิโอ) ทุกวันอาทิตย์ เวลา 09:10 - น. ทางช่อง 7 (กด 35) ร่วมกับ ศิริพร อยู่ยอด, นุ้ย เชิญยิ้ม

ออนไลน์ 
 พ.ศ. 2562 : รายการ ครัวลุงรงค์ ทางช่อง YouTube:LungRong family (เริ่มวันที่ 6 เม.ย. 2562)

รายการโทรทัศน์ 
 รายการ ขบวนการจี้เส้น
 รายการ ฮา 7 ดาว
 รายการ เกมล่ามหาสมบัติ, มหาสนุก, 2000, ทะลุมิติ, ทวิน 
 รายการ 5432 โชว์
 รายการ เกมพันหน้า
 รายการ ร้อง เล่น เต้น ยกครัว singing with family

อ้างอิง 

บุคคลจากอำเภอโพธาราม
บุคคลจากโรงเรียนโพธาวัฒนาเสนี
นักแสดงชายชาวไทย
นักแสดงตลกชายไทย
นักแสดงละครโทรทัศน์ชายชาวไทย
นักแสดงภาพยนตร์ชายชาวไทย
พิธีกรชาวไทย
นักร้องชายชาวไทย
นักร้องลูกทุ่งชายชาวไทย
นักเขียนชาวไทย
ผู้กำกับภาพยนตร์ชาวไทย
ยูทูบเบอร์ชาวไทย
นักแสดงชายชาวไทยในศตวรรษที่ 20
นักแสดงชายชาวไทยในศตวรรษที่ 21
ศิลปินสังกัดแกรมมี่โกลด์